
Uznesenie 24PPOm/1/2025 Okresný súd Poprad v právnej veci starostlivosti súdu o maloletú o maloletú A. B., nar. XX.XX.XXXX, bytom obec Vrbov, dieťa rodičov: matky C. B., nar. XX.XX.XXXX, bytom obec D., E. F. B. XXX, XXX XX A., F. G., a otca A. B., nar. XX.XX.XXXX, zomr. XX.XX.XXXX, za účasti H. I., nar. XX.XX.XXXX, bytom C. J. XXX/XX, D., a Centra pre deti rodiny Poprad, so sídlom K. XX/XXXX, XXX XX K., o návrhu Úradu práce, sociálnych vecí rodiny Kežmarok o nariadenie neodkladného opatrenia, t a k t o rozhodol: 24PPOm/1/2025 I. Z r u š u j e s a neodkladné opatrenie Okresného súdu Poprad, č. k.: 24PPOm/1/2025-11 zo dňa 26.11.2025. odôvodnenie: 24PPOm/1/2025 1. Návrhom na zrušenie neodkladného opatrenia doručeným dňa 18.12.2025 sa navrhovateľ – Úrad práce, sociálnych vecí a rodiny Kežmarok domáhal zrušenia neodkladného opatrenia nariadeného uznesením Okresného súdu Poprad zo dňa 26.11.2025, č.k. 24PPOm/1/2025, pretože pominuli dôvody, pre ktoré bolo neodkladné opatrenie nariadené. 2. Uznesením Okresného súdu Poprad zo dňa 26.11.2025, č.k. 24PPOm/1/2025-11 súd dočasne, najdlhšie na dobu 6 mesiacov od nariadenia neodkladného opatrenia, zveril maloletú A. B., nar. XX.XX.XXXX do starostlivosti Centra pre deti a rodiny Poprad, so sídlom Pavlova 11/4375, Poprad. Dôvodom nariadenia neodkladného opatrenia bola, že navrhovateľ – Úrad práce, sociálnych vecí a rodiny Kežmarok, osvedčil, že maloletá sa ocitla bez potrebnej starostlivosti. Uznesením zo dňa 17.09.2025, sp. zn. 24P/121/2025, Okresný súd Poprad maloletú A. dočasne zveril do starostlivosti jej príbuznej – tety H. I., pretože maloletú spolu s jej sestrami matka zanechala u starej matky s tým, že ona sa už o svoje maloleté deti nebude starať a odišla na neznáme miesto. Teta maloletej prejavila ochotu tejto zabezpečiť všetku potrebnú starostlivosť, avšak z dôvodu, že nemala finančné prostriedky na to, aby maloletej adekvátnu starostlivosť poskytnúť vedela, maloletú dňa 26.11.2025 priniesla na Úrad práce, sociálnych vecí a rodiny v Kežmarku s tým, že sa o maloletú ďalej nemôže starať. 3. Dňa 16.12.2025 nadobudol právoplatnosť výrok uznesenia Okresného súdu Poprad zo dňa 17.09.2025, č.k. 24P/121/2025, ktorým súd nariadil neodkladné opatrenie a to dočasné odovzdanie maloletej A. B. do starostlivosti jej tety H. I. a to najviac na dobu 6 mesiacov od vykonateľnosti uznesenia o nariadení neodkladného opatrenia.
4. Podľa § 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 5. Podľa § 363 CMP súd môže aj bez návrhu zrušiť nariadené neodkladné opatrenie, ak sa zmenia pomery alebo ak odpadli dôvody, pre ktoré bolo nariadené. 6. Súd mal preukázané, že právoplatnosťou uznesenia o nariadení neodkladného opatrenia zo dňa 17.09.2025, č.k. 24P/121/2025 odpadol dôvod nariadenia neodkladného opatrenia vo veci 24PPOm/1/2025, pretože na základe tohto rozhodnutia súdu navrhovateľka – teta maloletej bola oprávnená prevziať do náhradnej starostlivosti maloletú A. B.. Pred tým ako uvedené uznesenie nadobudlo právoplatnosť, navrhovateľke, neprináležalo postavenie osoby zabezpečujúcej náhradnú starostlivosť maloletému dieťaťu a aj z tohto postavenia plynúce prostriedky na materiálne zabezpečenie náhradnej starostlivosti. Nakoľko odpadli dôvody, pre ktoré bola maloletá A. neodkladným opatrením zverená do starostlivosti Centra pre deti a rodiny Poprad, starostlivosť o maloletú môže prevziať jej teta, súd postupom podľa § 363 CMP neodkladné opatrenie nariadené uznesením Okresného súdu Poprad zo dňa 26.11.2025, č.k. 24PPOm/1/2025-11 zrušil. Poučenie: 24PPOm/1/2025 Proti tomuto uzneseniu možno podať odvolanie do 15 dní odo dňa jeho doručenia na Krajský súd v Prešove prostredníctvom Okresného súdu Poprad, písomne, v jednom vyhotovení. (§ 357 písm. a) a m) CSP) V odvolaní sa má uviesť, ktorému súdu je určené, kto ho podáva, ktorej veci sa týka a čo sleduje, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh), musí byť podpísané a uvedená spisová značka konania. (§ 127 a § 363 CSP) Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolanie. (§ 364 CSP) Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. (§ 365 ods. 1 CSP) Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. (62 ods. 1 CMP) Odvolacie dôvody možno meniť a dopĺňať až do rozhodnutia o odvolaní. (§ 62 ods. 2 CMP)

